Euroopa Liidu Teataja L 157 , 15/06/2002 Lk 0043 - 0044



Komisjoni määrus (EÜ) nr 1042/2002, 14. juuni 2002, millega muudetakse määrust (EÜ) nr 919/94, millega sätestatakse nõukogu määruse (EMÜ) nr 404/93 üksikasjalikud rakenduseeskirjad banaanitootjate organisatsioonide kohta EUROOPA ÜHENDUSTE KOMISJON, võttes arvesse Euroopa Ühenduse asutamislepingut, võttes arvesse nõukogu 13. veebruari 1993. aasta määrust (EMÜ) nr 404/93 banaanituru ühise korralduse kohta, [1] viimati muudetud määrusega (EÜ) nr 2587/2001, [2] eriti selle artiklit 9, ning arvestades järgmist: (1) Komisjoni määruses (EÜ) nr 919/94, [3] muudetud määrusega (EÜ) nr 630/1999, [4] sätestatakse määruse (EÜ) nr 404/93 üksikasjalikud rakenduseeskirjad seoses banaanitootjate organisatsioonidega. Kõnealuse määrusega kehtestatakse eelkõige tootjate organisatsioonide tunnustamise tingimused ning kõnealuse määruse I lisaga kehtestatakse turustatavate banaanide minimaalne toodangumaht ning minimaalne tootjate arv, kelle liikmelisust organisatsioonid peavad tõestama. (2) Tuleb soodustada suuremate üksuste loomist ja suurendada liikmete arvu ja turustatava toodangu piirmäärasid, et täita tootjate organisatsioonidele tootmise ja turustamise osas antud ülesandeid, suurendada turustamisest saadavat tuli ja parandada sektori juhtimist. Sel eesmärgil tuleks Prantsuse toomispiirkondade suhtes sätestatud piirmäärade kohaldamist laiendada Kanaari saartele. Tootjate organisatsioonide omadusi silmas pidades ei ole piirmäärade tõstmine asjakohane muude Kreekas ja Portugalis asuvate toomispiirkondade puhul. (3) Uute piirmääradega kohandatud tootjate organisatsioonide asutamise hõlbustamiseks tuleb 2002. aasta puhul pikendada tähtaega, mille jooksul peavad Hispaanias asutatud tootjate organisatsioonide liikmed teatama liikmelisuse lõpetamise kavatsusest. (4) Määruse (EMÜ) nr 404/93 artikliga 6 ettenähtud abi ei tohiks anda tootjate organisatsioonidele, mille liikmed on kõnealuse abistamiskava alusel abi juba saanud tootjate organisatsioonide endised liikmed. (5) Tootjate organisatsioonidel uute piirmääradega kohanemise võimaldamiseks tuleks käesoleva määruse sätteid kohaldada alates 1. jaanuarist 2003, välja arvatud 2002. aastal esitatavate liikmelisusest loobumise teatisi käsitlevate sätete puhul, mida kohaldatakse alates käesoleva määruse jõustumise kuupäevast. (6) Seepärast tuleks määrust (EÜ) nr 919/94 muuta. (7) Käesoleva määrusega ettenähtud meetmed on kooskõlas banaanituru korralduskomitee arvamusega, ON VASTU VÕTNUD KÄESOLEVA MÄÄRUSE: Artikkel 1 Määrust (EÜ) nr 919/94 muudetakse järgmiselt. 1. Artikli 5 punktile c lisatakse teine lõik: "Olenemata esimesest lõikest, esitatakse Hispaanias asuvate tootjaorganisatsioonide puhul kõik 2000. aastal esitatavad teated liikmelisuse lõpetamise kohta hiljemalt 15. oktoobriks." 2. Artikkel 10 asendatakse järgmisega: "Artikkel 10 Määruse (EMÜ) nr 404/93 artikli 6 lõikes 1 osutatud abi tootjate organisatsioonide asutamise julgustamiseks ja haldustegevuse toetamiseks ei anta tootjate organisatsioonidele, mis on saanud määruse (EMÜ) nr 1360/78 artikliga 10 või nõukogu määruse (EÜ) nr 952/97 [5] artikliga 10 ettenähtud abi ja mille liikmed on kõnealust abi juba saanud tootjate organisatsioonide endised liikmed." 3. Määruse (EÜ) nr 919/94 I lisa asendatakse käesoleva määruse lisaga. Artikkel 2 Käesolev määrus jõustub kolmandal päeval pärast selle avaldamist Euroopa Ühenduste Teatajas. Käesolevat määrust kohaldatakse alates 1. jaanuarist 2003. Artikli 1 lõiget 1 kohaldatakse siiski alates käesoleva määruse jõustumise kuupäevast. Käesolev määrus on tervikuna siduv ja vahetult kohaldatav kõikides liikmesriikides. Brüssel, 14. juuni 2002 Komisjoni nimel komisjoni liige Franz Fischler [1] EÜT L 47, 25.2.1993, lk 1. [2] EÜT L 345, 29.12.2001, lk 13. [3] EÜT L 106, 27.4.1994, lk 6. [4] EÜT L 80, 25.3.1999, lk 8. [5] EÜT L 142, 2.6.1997, lk 30. -------------------------------------------------- LISA " I LISA Tootmispiirkond ühenduses | Liikmete minimaalne arv | Turustatava banaanitoodangu minimaalne maht (netomass tonnides) | Hispaania (Kanaari saared) | 100 | 30000 | Prantsusmaa: —Guadeloupe | 100 | 30000 | —Martinique | 100 | 30000 | Kreeka (Kreeta ja Lakoonia) | 4 | 40 | Portugal (Madeira, Assoorid ja Algarve) | 5 | 10 | " --------------------------------------------------